
	MK sēdes protokollēmuma projekts
 Informatīvais ziņojums "Par finansējuma nodrošināšanu lieliem un nozīmīgiem pasākumiem".
	Priekšlikums
Lai precīzāk raksturotu visu nozaru iespējamo dižapasākumu daudzveidību, aicinām ziņojuma sadaļu 3.2. papildināt ar jaunu pirmo rinkopu šādā redakcijā. 
 
Piedāvātā redakcija
Ļoti lielie pasākumi var tikt organizēti dažādās jomās, piemēram, kultūra un māksla, sports un izklaides industrija, bizness un konferences, pētniecība un zinātne u.c.  Šādi lieli masveida pasākumi, piemēram, lielie sabiedriskie notikumi vai kultūras pasākumi un festivāli, var ietekmēt valsts tautsaimniecību dažādos veidos: tūrisms un viesmīlība: vietējā tūrisma nozare piedzīvo izaugsmi, palielinoties viesu skaitam un pakalpojumu pieprasījumam; komerciālais darījumu pieaugums: lielie pasākumi veicina pārdošanas pieaugumu dažādās nozarēs, piemēram, veikalos, restorānos un suvenīru veikalos; infrastruktūras attīstība: nereti lielie pasākumi prasa infrastruktūras uzlabojumus, piemēram, stadionu un izklaides vietu izveidi; mediju vides un reklāmas ietekme: lielie pasākumi piesaista plašu mediju interesi, kas kalpo kā lieliska reklāma attiecīgajai valstij vai pilsētai, kas palielina uzņēmējdarbības un tūrisma interesi; darbavietu radīšana: jaunas darba vietas veido ne tikai paši pasākuma tiešie organizatori, bet saistītajās nozarēs esošie uzņēmēji, piemēram, drošības, uzkopšanas vai ēdināšanas jomās; ieguldījums izglītībā un kultūrā: lielie pasākumi var stimulēt valsts izglītības un kultūras jomas attīstību un izaugsmi, piedāvājot jaunas izglītības programmas, starptautiski nozīmīgus kultūras pasākumus un mākslas izstādes.

